**Doplnok č. 2 k školskému poriadku**

**Z dôvodu narastajúcej kyberšikany pedagogických zamestnancov a spolužiakov, pedagogická rada prijala opatrenia a rozhodla,** **že od 1.2.2023 je zákaz používania mobilov počas vyučovania, vrátane prestávok.**

Žiaci, ktorí si do školy mobil prinesú, na prvej hodine odovzdajú mobily vyučujúcemu, ktorý vyznačí v zozname žiakov , ktorí odovzdali mobil a následne ich zamkne do skrine v zborovni školy. Vyučujúci na poslednej hodine deťom vráti mobil.

V nutných a vážnych zdravotných alebo rodinných problémoch môžu rodičia kontaktovať triedneho učiteľa, riaditeľku školy alebo ktoréhokoľvek pedagogického zamestnanca, ktorí im pomôžu problém vyriešiť a žiakovi poskytnú na tento účel mobil.

Ak žiaci porušia tento dodatok školského poriadku, budú mať zníženú známku zo správania. V prípade zistenia ďalších porušení a kyberšikany to budeme riešiť s rodičmi týchto detí a s  políciou.

Tento dodatok nadobúda účinnosť 1.2.2023 a platí až do zrušenia.